মজিদ সামিয়ি

**মজিদ সামিয়ি** (, জন্ম ১৯ জুন ১৯৩৭) একজন ইরানি স্নায়ুশল্যবিদ এবং চিকিৎসা বিজ্ঞানী।

## জীবনী
সামিয়ি ১৯ জুন ১৯৩৭ সালে ইরানের তেহরানে জন্মগ্রহণ করেন। ইরানে উচ্চ মাধ্যমিক শিক্ষা শেষ করার পর তিনি জার্মানিতে চলে যান এবং সেখানে মাইনজ বিশ্ববিদ্যালয়ে চিকিৎসা শাস্ত্রে পড়াশোনা শুরু করেন।

তিনি ইন্টারন্যাশনাল সোসাইটি ফর নিউরোসার্জারি-র প্রেসিডেন্ট ছিলেন এবং ২০০৩ সালে এমএএসসিআইএন – "মজিদ সামিয়ি কংগ্রেস অফ ইন্টারন্যাশনাল নিউরোসার্জনস"-এর প্রতিষ্ঠাতা প্রেসিডেন্ট হিসেবে নির্বাচিত হন। সামিয়ি উত্তর জার্মানির শহর হানোফারের পক্ষ থেকে "ফিজিশিয়ান" পুরস্কার লাভ করেন। হানোফারে অবস্থিত ইন্টারন্যাশনাল নিউরোসায়েন্স ইনস্টিটিউটের (আইএনআই) প্রধান হিসেবে নিউরোসায়েন্সে অবদানের জন্য প্রাক্তন জার্মান চ্যান্সেলর গেরহার্ড শ্রোয়েডার ৭০ বছর বয়সী সামিয়ির প্রশংসা করেছিলেন।

তিনি ইন্টারন্যাশনাল নিউরোসায়েন্স ইনস্টিটিউট (আইএনআই)-এর প্রেসিডেন্ট। ২০০৭ সালে তিনি চীনের চিকিৎসা বিজ্ঞানের উন্নতিতে অবদানের জন্য দেশটির প্রধানমন্ত্রীর কাছ থেকে "ফ্রেন্ডশিপ অ্যাওয়ার্ড" গ্রহণ করেন।

এর আগে তিনি বার্লিনে ২০১৪ সালে লাইবনিজ রিং পুরস্কার লাভ করেন। ২০১১ সালে ওয়ার্ল্ড ফেডারেশন অফ নিউরোসার্জিক্যাল সোসাইটিজ সামিয়ির নামে একটি সম্মানসূচক পদক প্রবর্তন করে যা প্রতি দুই বছর অন্তর অসামান্য স্নায়ুশল্যবিদদের প্রদান করা হয়। এই পদকের প্রথম প্রাপক ছিলেন ফ্রান্সের অধ্যাপক মরিস চক্স।

সাম্প্রতিক বছরগুলিতে তিনি ইরানের প্রধান বিচারপতি মাহমুদ হাশেমি শাহরুদি এবং বিচারকদের ডিসিপ্লিনারি আদালতের প্রধান হোসেন-আলি নায়েরিকে হানোফারে তার ব্যক্তিগত ক্লিনিকে চিকিৎসার জন্য গ্রহণ করেছিলেন।

## বর্তমান দায়িত্বসমূহ
সূত্র:
* অটো ফন গুয়েরিক বিশ্ববিদ্যালয়ের ইন্টারন্যাশনাল নিউরোসায়েন্স ইনস্টিটিউট (আইএনআই)-এর প্রেসিডেন্ট
* বেইজিংয়ের ক্যাপিটাল বিশ্ববিদ্যালয়ে চীন আইএনআই-এর প্রেসিডেন্ট
* নিউরোবায়োনিক ফাউন্ডেশনের প্রেসিডেন্ট
* এডব্লিউডি চিলড্রেন'স অ্যাসিস্ট্যান্স ফাউন্ডেশনের ট্রাস্টি বোর্ডের প্রেসিডেন্ট
* হানোফারের নর্ডস্টাড্ট হাসপাতালের নিউরোসার্জিক্যাল ক্লিনিকের ডিরেক্টর ইমেরিটাস
* ওয়ার্ল্ড ফেডারেশন অফ নিউরোসার্জিক্যাল সোসাইটিজ (ডব্লিউএফএনএস)-এর অনারারি প্রেসিডেন্ট
* ওয়ার্ল্ড ফেডারেশন অফ নিউরোসার্জিক্যাল সোসাইটিজ এন্ডোমেন্ট/ফাউন্ডেশন (ডব্লিউএফএনএস)-এর অনারারি প্রেসিডেন্ট
* জার্মান সোসাইটি অফ স্কাল বেস সার্জারি-এর অনারারি প্রেসিডেন্ট
* সিইউআরএসি - জার্মান সোসাইটি অফ কম্পিউটার অ্যান্ড রোবট-অ্যাসিস্টেড সার্জারি-এর অনারারি প্রেসিডেন্ট

## পুরস্কারসমূহ

* ২০০১: ওয়ার্ল্ড ফেডারেশন অফ নিউরোসার্জিক্যাল সোসাইটিজ-এর অনারারি প্রেসিডেন্ট
* ২০০৫: জার্মানির ফ্রাঙ্কফুর্টের জোহান উলফগ্যাং গোয়েথে বিশ্ববিদ্যালয় কর্তৃক আয়োজিত কার্ল জাইস অনারারি লেকচার এবং ভিজিটিং প্রফেসরশিপ
* ২০০৬: ইরানি বিজ্ঞান ও সংস্কৃতির হল অফ ফেম
* ওয়ার্ল্ড ফিজিশিয়ান ২০০৭
* ২০০৮: গণপ্রজাতন্ত্রী চীনের ফ্রেন্ডশিপ অ্যাওয়ার্ড।
* ২০১০: নিউরোসার্জিক্যাল সোসাইটি অফ আমেরিকা মেডেল।
* ২০১৩: লাইবনিজ-রিং-হানোফার পুরস্কার বিজয়ী।
* ২০১৩: নিউরোসার্জন অফ দ্য ইয়ার: ওয়ার্ল্ড নিউরোসার্জারি জার্নাল দ্বারা নির্বাচিত।
* ২০১৪: বিশ্বের শীর্ষ স্নায়ুশল্যবিদ এবং গোল্ডেন নিউরন অ্যাওয়ার্ড বিজয়ী।
* ২০১৭: স্নায়ুবিজ্ঞানে অসামান্য বিশ্বব্যাপী গবেষণা এবং ক্লিনিকাল অবদানের জন্য উস্কুদার বিশ্ববিদ্যালয় কর্তৃক সম্মানসূচক ডক্টরেট উপাধি প্রদান।

## তথ্যসূত্র

## বহিঃসংযোগ
* 
* ১৯৮৮ সাল পর্যন্ত মজিদ সামিয়ির জীবনবৃত্তান্ত 
* "সামিয়ি'স এসেনশিয়ালস ইন নিউরোসার্জারি"
*www.radiozamaneh.com

বিষয়শ্রেণী:জোহানেস গুটেনবার্গ বিশ্ববিদ্যালয় মাইনজের প্রাক্তন শিক্ষার্থী
বিষয়শ্রেণী:ইরানি প্রবাসী শিক্ষাবিদ
বিষয়শ্রেণী:ইরানি শল্যচিকিৎসক
বিষয়শ্রেণী:২০শ শতাব্দীর ইরানি উদ্ভাবক
বিষয়শ্রেণী:তেহরানের চিকিৎসক
বিষয়শ্রেণী:জার্মানিতে ইরানি অভিবাসী
বিষয়শ্রেণী:জার্মান স্নায়ুশল্যবিদ
বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:জার্মান ফেডারেল রিপাবলিকের অর্ডার অফ মেরিট প্রাপক
বিষয়শ্রেণী:চিকিৎসা বিজ্ঞানে ইরানি বিজ্ঞান ও সংস্কৃতির হল অফ ফেম প্রাপক
বিষয়শ্রেণী:লোয়ার স্যাক্সনি রাজ্য পুরস্কার প্রাপক